Η νέα πλατφόρμα Smart TV της LG, webOS 2.0, η οποία παρουσιάζεται για πρώτη φορά στη CES 2015, αποτελεί αναβάθμιση της αρχικής, ιδιαίτερα επιτυχημένης πλατφόρμας webOS. Σύμφωνα με τον κ. Kwon, η πρόσφατη αναβάθμισή της πλατφόρμας βοηθά την LG να διατηρήσει την ηγετική της θέση, συνεχίζοντας να προσφέρει στους καταναλωτές μια εμπειρία χρήσης, η οποία και τους ενθουσιάζει και τους ικανοποιεί. Η πρώτη γενιά webOS είχε σχεδιαστεί στο πλαίσιο της φιλοσοφίας “Make TV Simple Again”, ως απάντηση στην όλο και μεγαλύτερη πολυπλοκότητα των σύγχρονων τηλεοράσεων και το αίσθημα απογοήτευσης που προξενούσε σε πολλούς καταναλωτές. Σύμφωνα με τις προβλέψεις της LG, ο αριθμός των Smart TV που θα διαθέτουν webOS θα ξεπεράσει το ορόσημο του 1 εκατομμυρίου μέσα στο πρώτο εξάμηνο του 2015.